"Setswana Puo ya Gae (HL)/P3 5 DBE/Ngwanaitseele 2019 NSC – Kaedi ya go tshwaya KAROLO YA A: TLHAMO POTSO 1 1.1 Tlhamo ya kanelo Mofuta o wa tlhamo, o anela ka ga sengwe kgotsa tiragalo e e fetileng. E ka kwalwa go tswa mo matlhakoreng a a farologaneng. Sekao sa setlhogo: Ruri tselakgopo ga e latse nageng … Dintlha tse di latelang di tshwanetse go elwa tlhoko fa go tshwaiwa tlhamo ya kanelo.  Ditiragalo di tshwanetse go latelana sentle, mme mmuisi a dumele gore di diragetse.  Tlhamo e kwalwe ka paka e e fetileng.  Matseno e nne a a ngokang.  Kanelo e ntle go le gantsi e tlhagisa ntlha e e rileng.  Kanelo e tshwanetse go ngoka mmuisi go tloga kwa tshimologong go fitlha kwa bofelong.  Setaele, puo le ditiragalo di tshwanetse go itumedisa babuisi.  Kanelo e e atlegileng e bontsha diteng tse di maleba ka botlalo jaaka pono, modumo, lonko/monkgo le tiriso ya ditemosi tse dingwe.  Go tshwanetswe ga elwa tlhoko gore mofuta o wa tlhamo o a anela.  Bokhutlo e nne jo bo kgodisang. Se se lebeletsweng mo motlhatlhojweng:  Setlhogo se a itlhophetseng sona.  Tlhaloso ya setlhogo ka boripana  Matseno e nne a a ngokang.  Tlhagiso ya ditiragalo tse di mo tseisitseng tselakgopo.  Tlhaloso ya ditiragalo tse di tidisitseng/ tse bakileng go lala nageng.  Tlhagiso ya ditlamorago tsa tselakgopo e e sa latseng nageng.  Tshobokanyo ya dintlha. [50] 1.2 Tlhamo ya tlhaloso Mofuta o wa tlhamo, o tlhalosa ka ga sengwe kgotsa tiragalo e e fetileng. E ka kwalwa go tswa mo matlhakoreng a a farologaneng. Sekao sa setlhogo: Dipula tsa merwalela. Dintlha tse di latelang di tshwanetse go elwa tlhoko fa go tshwaiwa tlhamo ya tlhaloso.  Motlhatlhojwa o tshwanetse go bopa tlhamo ka setlhogo se a se filweng.  Motlhatlhojwa a tlhophe mafoko mme a a dirise go bontsha maikutlo go utlwatsa molaetsa.  Go dirisiwe mafoko go bopa le go utlwatsa pono, modumo le kutlo go tlhalosa mofuta o wa tlhamo.  Puo ya botshwantshi e dirisiwe go tiisa kgang/tiragalo.  Motlhatlhojwa a bontshe fa a tlhaloganya setlhogo se. Kwalololo e ileditswe"